EkBass/fiwiki-20250220-pages-articles huggingface dataset:
Jääkiekon nuorten maailmanmestaruuskilpailut 1977

Jääkiekon nuorten maailmanmestaruuskilpailut 1977 pelattiin Tšekkoslovakiassa ja ne olivat ensimmäiset viralliset nuorten maailmanmestaruuskilpailut. Neuvostoliitto voitti turnauksen voittaen jokaisen pelinsä. Isäntämaa Tšekkoslovakia oli pronssilla. Hopeajoukkue Kanadaa edusti edellisvuoden Memorial Cupin voittaja Hamilton Fincups. == Turnaus == Sija Joukkue O V H T TM PM P 1 Neuvostoliitto 7 7 0 0 51 19 14 2 Kanada 7 5 1 1 50 20 11 3 Tšekkoslovakia 7 4 2 1 32 17 9 4 Suomi 7 4 3 0 35 29 8 5 Ruotsi 7 3 4 0 28 30 6 6 Länsi-Saksa 7 2 5 0 18 33 4 7 Yhdysvallat 7 1 5 1 25 45 3 8 Puola 7 0 6 1 12 58 1 == Pistepörssi == Sija Pelaaja Joukkue M S P 1 Dale McCourt Kanada 10 8 18 2 John Anderson Kanada 11 5 16 3 Igor Romashin Neuvostoliitto 6 6 12 4 Juha Jyrkkiö Suomi 7 4 11 5 Aleksejs Froļikovs Neuvostoliitto 6 5 11 6 Sergei Makarov Neuvostoliitto 4 7 11 http://www.quanthockey.com/wjc-u20/en/seasons/1977-wjc-u20-players-stats.html ==Palkinnot== === IIHF:n valitsemat turnauksen parhaat pelaajat === *Paras maalivahti: Jan Hrabák *Paras puolustaja: Vjatšeslav Fetisov *Paras hyökkääjä Dale McCourt === Turnauksen tähdistökentällinen === *Maalivahti: Alexander Tyzhunyk *Puolustajat: Vjatšeslav Fetisov, Risto Siltanen *Hyökkääjät: Dale McCourt, Igor Romashin, Bengt-Åke Gustafsson == Lähteet == * Artikkeli kisoista TSN:n sivuilla * Passionhockey.com: IIHF U20 1977 * Hockeyarchives: IIHF U20 1977 === Viitteet === 1977 Luokka:Vuoden 1977 jääkiekko Nuorten maailmanmestaruuskilpailut 1977 Luokka:Banská Bystrican alue
Surf Ninjas

Surf Ninjas on vuonna 1993 ensi-iltansa saanut toimintakomedia. Elokuvan pääosia esittävät Ernie Reyes, Jr., Ernie Reyes, Sr., Nicolas Cowan, Rob Schneider, John Karlen, Kelly Hu, Tone Loc, Leslie Nielsen ja Neal Israel. Elokuvassa kaksi surffaajaa yrittävät kaataa diktaattorin saatuaan selville olevansa Etelä-Kiinan merellä sijaitsevan saaren prinssejä. Elokuvan on ohjannut Neal Israel. Luokka:Vuoden 1993 yhdysvaltalaiset elokuvat Luokka:Yhdysvaltalaiset toimintakomediat
Osakan pörssi

Osakan pörssi () on Japanin toiseksi suurin pörssi. Se perustettiin kesäkuussa 1878. Osakan pörssi ilmoitti vuoden 2011 lopussa yhdistyvänsä Japanin suurimman pörssin, Tokion pörssin, kanssa. Yhdistymisellä pörssit pyrkivät vastaamaan rahoitusalan kasvavaan kilpailuun. Japanin markkinaviranomainen hyväksyi yhdistymisen heinäkuussa 2012. Yhdistyminen toteutui vuoden 2013 tammikuussa. Käytännössä pörssien yhdistymisessä saavutettiin seitsemän miljoonan jenin säästöt toimien integroinnin johdosta Tokion pörssin sulauduttua osaksi Osakan pörssiä. Yhdistymisen seurauksena syntyi Japanin pörssi (JPX). Tammikuussa 2016 JPX-pörssissä listattujen yritysten markkina- arvoksi laskettiin 4 522 miljardia Yhdysvaltain dollaria. Japanin pörssi on maailman kolmanneksi tai neljänneksi suurin arvopapereiden markkinapaikka. == Lähteet == == Aiheesta muualla == * Osakan pörssi Viralliset sivut Luokka: Japanin talous Luokka: Osaka Luokka: Arvopaperipörssit
Perimmäinen Pohjola

Perimmäinen Pohjola () on vuonna 2010 julkaistu Hugleikur Dagssonin sarjakuva- albumi. Teos ilmestyi suomeksi 2011 Atenan kustantamana. == Lähteet == == Aiheesta muualla == * Pietarinen, Kati: Verenhimoinen joulukissa . Voima 10/2011. * Leipola, Lasse: Lanka arvioi: Syksyn 2011 Hugleikur Dagsson -tuotteet. Vihreä lanka 28.10.2011. * Luokka:Sarjakuva-albumit Luokka:Vuoden 2010 kirjat Luokka:Fantasiasarjakuvat
Bombayn pommi-iskut 1993

Bombayn pommi-iskut 1993 tapahtuivat Intian Bombayssa eli nykyisessä Mumbaissa 12. maaliskuuta 1993. Isku sisälsi 13 pommi-iskua. Mafiapomo Dawood Ibrahimin, jota ei ole saatu kiinni, uskotaan olleen iskujen suunnittelija. Iskujen uskotaan olleen kosto Baburin moskeijan tuhosta vuonna 1992. Voimakas autopommi räjähti kello 13.30 Bombayn pörssin kellarissa ja 28-kerroksinen rakennus vaurioitui pahoin. Muita kohteita olivat muun muassa Chhatrapati Shivajin kansainvälinen lentoasema ja Air Indian toimisto. Kello 15.40 mennessä oli räjähtänyt yhteensä 13 pommia. ==Lähteet== Luokka:Vuoden 1993 terrori-iskut Luokka:Terrori-iskut Intiassa Pommi-iskut 1993
Mr. Magoo

Mr. Magoo on vuonna 1997 ensi-iltansa saanut komediaelokuva, joka perustuu UPA-studion vuonna 1949 luomaan samannimiseen piirroshahmoon. Elokuvan pääosia esittävät Leslie Nielsen, Kelly Lynch, Matt Keeslar, Nick Chinlund, Stephen Tobolowsky, Ernie Hudson, Jennifer Garner, Malcolm McDowell, Miguel Ferrer ja Greg Burson. Elokuvan on ohjannut Stanley Tong. Luokka:Yhdysvaltalaiset komediaelokuvat Luokka:Vuoden 1997 yhdysvaltalaiset elokuvat Luokka:Disneyn elokuvat Luokka:Stanley Tongin ohjaamat elokuvat
Kopimistiseurakunta

Kopimistiseurakunta () on Ruotsissa vuonna 2010 perustettu lähetystyötä tekevä uskonnollinen yhdyskunta. Kopimistiseurakunnan keskeisiä opinkappaleita ovat informaatio ja sen jakaminen. Informaation kopiointi on sakramentti. Kopimismin lähetyssanoma kuuluu: "Kopioi ja levitä, kaikki tieto kaikille, minkä luonnonlait mahdollistavat, sitä älköön maallinen laki rajoittako." Seurakunnan hengellinen johtaja ja lähetysvastaava on Isak Gerson. ==Lähteet== == Aiheesta muualla == * Kopimistiseurakunnan verkkosivut Luokka:Parodiauskonnot Luokka:Piraattiliike Luokka:Uskonto Ruotsissa
Gyermekvasút

thumb|Juna saapuu Lasten rautatien Normafan asemalle. Gyermekvasút () on 11 kilometrin pituinen kapearaiteinen lastenrautatie Budan kukkuloilla Budapestissa. Sen liikennettä hoitavat 10–14-vuotiaat lapset. He vastaavat esimerkiksi vaihteiden ja merkinantolaitteiden käytöstä, myyvät ja tarkistavat lippuja ja hoitavat kuulutukset. Ainoastaan veturinkuljettajat ovat aikuisia. Lasten rautatie liikennöi Unkarin valtiollisen rautatieyhtiön MÁV:n sääntöjen mukaisesti, ja lapset toimivat aikuisten rautatieläisten valvonnassa. Rautatien pääteasemat ovat Széchenyi-hegy ja Hűvösvölgy. Lasten rautatie avattiin liikenteelle kesällä 1948 Pioneerien rautatien nimellä. Sen esikuvana olivat Neuvostoliittoon ja Jugoslaviaan rakennetut vastaavat rautatiet. == Lähteet == * === Viitteet === Luokka:Budapestin liikenne Luokka:Kapearaiteiset rautatiet
Kootut teokset 1954–2004

Kootut teokset 1954–2004 on Tomas Tranströmerin runojen suomennoskokoelma, joka on julkaistu vuonna 2011 Tammen Keltaisessa kirjastossa. Runot on suomentanut Caj Westerberg. Kirja sisältää Koottujen runojen 1954–2000 (2001) lisäksi Tranströmerin lapsuus- ja nuoruusmuistelman Muistot näkevät minut (1993) sekä runokokoelmat Vankila (2001) ja Suuri arvoitus (2004). == Lähteet == == Aiheesta muualla == * Hannu Waarala: Kootut teokset 1954–2004 . Keskisuomalainen 4.1.2012. * Juha Muurinen: Kootut teokset 1954–2004. MTV3.fi 2011. Luokka:Runokokoelmat Luokka:Suomalaiset elämäkerrat ja muistelmat Luokka:Vuoden 2011 kirjat
Huonearalia

Huonearalia (Fatsia japonica) on alkuperältään japanilainen ikivihreä pensas araliakasvien (Araliaceae) heimossa. Sitä käytetään huonekasvina. Huonearalia tuotiin ensimmäisen kerran Eurooppaan vuonna 1838.Huonearalia == Ulkonäkö == Huonearalia on ainavihanta pensas, jolla on haaraton, suora ja 3–4 senttimetrin paksuinen varsi. Nuoressa kasvissa on lehtiä koko varren pituudella, mutta kasvin vanhetessa varren latvaan jää tuuhea lehtikimppu. Huonearalialla on isokokoiset, 7–9-sormiset, kiiltävät lehdet, joiden 30–40 senttimetrin mittaiset ruodit taipuvat alaspäin lehtien painosta. Vanhalle kasville syksyllä tuleva kermankeltainen kukinto on melko mitätön ja kasvin lehtevyys yleensä kärsii kukinnasta. ==Käyttö== Huonearaliaa kasvatetaan usein huonekasvina, jolllin se on yleensä kukkimaton viherkasvi. Huonekasvina se viihtyy viileällä, hieman varjoisalla paikalla ja vaatii kasvukaudella runsasta kastelua. Mullan tulisi olla sekoitus kompostimultaa, savea ja hiekkaa. Kasvia lisätään siemenistä tai rungon palasista ja latvasta otetuista pistokkaista. Kuivassa huoneilmassa huonearaliaan tulee helposti tuholaisia. Kasvavat lehdet eivät siedä voimakkaita torjunta-aineita, joten ennakkotorjunta on tarpeen. == Lähteet == Luokka:Araliakasvit Luokka:Huonekasvit
Magyar Hírlap

Magyar Hirláp on Budapestissä ilmestyvä unkarinkielinen sanomalehti. Se perustettiin vuonna 1968, ja sen päätoimittaja on István Stefka. Magyar Hirláp oli vuoteen 1989 Unkarin sosialistisen työväenpuolueen virallinen kannattaja. Vallankumouksen jälkeen sen toimitus suuntautui vasemmistolaiseen linjaan ja piti läheisiä yhteyksiä liberaalipoliitikoihin. Unkarilainen liikemies osti lehden 2005, ja sen jälkeen lehden linja on siirtynyt oikealle. Magyar Hirláp on yhdistetty erityisesti Viktor Orbánin Fidesz-puolueeseen. Joitakin lehden toimittajia on jopa kritisoitu äärioikeistolaisista kommenteista. == Lähteet == Luokka:Budapestin media Luokka:Unkarilaiset sanomalehdet
Toisenlainen tyttö

Toisenlainen tyttö (My Sassy Girl) on yhdysvaltalainen romanttinen komediaelokuva vuodelta 2008. Elokuva perustuu eteläkorealaiseen elokuvaan My Sassy Girl. Luokka:Vuoden 2008 yhdysvaltalaiset elokuvat Luokka:Yhdysvaltalaiset romanttiset komediat Luokka:Yhdysvaltalaiset uudelleenfilmatisoinnit
Christopher Loeak

Christopher Loeak (s. 11. marraskuuta 1952 Ailinglaplap) on marshallinsaarelainen poliitikko, joka toimi maansa presidenttinä vuosina 2012–2016. Loeak valittiin presidentiksi vuoden 2012 vaaleissa. Hän sai parlamentin äänestyksessä 21 ääntä voittaen istuvan presidentin Jurelang Zedkaian, joka sai 11 ääntä. == Lähteet == Luokka:Marshallinsaarten presidentit Luokka:Vuonna 1952 syntyneet Luokka:Elävät henkilöt
Kannustin

Kannustin eli insentiivihttps://www.taloustieteellinenyhdistys.fi/images/stories/kak/KAK21995/KAK21995Ilmakunnas.pdf tarkoittaa taloustieteessä mitä tahansa, mikä motivoi tiettyyn valintaan tai toimintaan. Taloustiede onkin lähinnä kannustinvaikutusten tutkimista. Tulospalkkio (esimerkiksi johdon optiopalkkio) sekä urakkapalkka ovat tyypillisiä rahallisia kannustimia. Kannustin voi olla myös ei-rahallinen kuten sosiaalinen paine tai arvostus. Kasvumotivaatio on itsensä kehittämiseen liittyvä kannustin. Sanktio on negatiivinen kannustin. Usein kannustimilla on ikäviä tahattomia vaikutuksia, joten kannustimet pitää kohdentaa mahdollisimman oikein juuri siihen asiaan, mitä halutaan lisätä tai vähentää. ==Kierot kannustimet== Kieroksi kannustimeksi () nimitetään kannustinta, jolla on odottamattomia negatiivisia sivuvaikutuksia. === Sairauspäiväraha lisää sairauspoissaoloja === Jos sairauspäivärahaa nostetaan 1 prosentilla, sairauspoissaolot lisääntyvät 1,4 prosenttia. 5 %:n korotus aiheuttaisi menetettynä tuotantona arviolta 80 miljoonan euron kansantaloudelliset kustannukset. Palkansaajien tutkimuslaitoksen Kelan tukemassa tutkimuksessa aineistona olivat Suomen sairauspoissaolot 2002-2012. Myös teorian mukaan korkeampi korvaustaso kannustaa enempään poissaoloon. ==Katso myös== * Kannustinloukku == Lähteet == Luokka:Mikrotaloustiede Luokka:Taloustieteen käsitteet
Bambi (täsmennyssivu)

Bambi voi tarkoittaa ainakin seuraavia: * Bambi, Disneyn animaatioelokuva vuodelta 1942 * Bambi 2, Disneyn vuonna 2006 ilmestynyt jatko-osa Bambille * Bambi: Tarina metsästä, Felix Saltenin kirja vuodelta 1923 * Bambi, saksalainen media-alan palkinto * Bambi Allen, yhdysvaltalainen näyttelijä 1960–1970-luvun taitteessa * Bambi Woods, yhdysvaltalainen pornonäyttelijä. * Bambi, Kimmo Miettisen ja Rami Kuusisen perustama lehti 1980-luvulta ==Katso myös== * Bambis Kinder, Felix Saltenin kirja vuodelta 1939 * Who Killed Bambi?, Sex Pistolsin single vuodelta 1979 * Kuka tappoi bambin?, Monika Fagerholmin kirja vuodelta 2019
Adelaide (Britannia)

Kuningatar Adelaide (Adelaide Amelia Louise Theresa Caroline, 13. elokuuta 1792 – 2. joulukuuta 1849) oli Yhdistyneen kuningaskunnan ja Hannoverin alueen kuningas Vilhelm IV:n puoliso. Etelä-Australian pääkaupunki Adelaide on nimetty hänen mukaansa. Hän syntyi Meiningenissa, Thüringenissa, nykyisen Keski-Saksan alueella. Adelaiden isä oli Saksi-Meiningenin herttua ja äiti Luise Eleonore, Hohenlohe-Langenburgin prinssi Christianin tytär. == Avioliitto == Vuoden 1811 lopussa kuningas Yrjö III oli vajonnut mielisairauteen, mutta toimi vielä kuninkaana. Hänen perillisensä oli hänen poikansa, tuleva Yrjö IV, prinssihallitsija, joka toimi sijaishallitsijana jo isänsä eläessä. Vuonna 1817 prinssihallitsijan ainoa laillinen lapsi prinsessa Charlotte, tulevan kuningas Leopold I:n vaimo, kuoli synnytykseen. Prinsessa Charlotte oli toinen perimysjärjestyksessä. Hänen kuolemansa jälkeen oli todennäköistä etteivät kuningas tai prinssihallitsija tulisi saamaan enempää laillisia lapsia, joten Vilhelm ja muut Yrjö III:n pojat etsivät itselleen nopeasti puolisot, koska olisi todennäköistä, että joku heistä tulisi perimään kruunun ja perillinen jatkaisi linjaa. Prinsessa Adelaide oli kotoisin pienestä eikä mitenkään erikoisesta saksalaisesta herttuakunnasta, mutta Vilhelmillä oli rajoitettu määrä prinsessaehdokkaita ja muiden neuvottelujen kaaduttua avioliitto Adelaiden kanssa sovittiin. Avioliitto oli kaatua kuitenkin siihen, että parlamentti päättikin leikata hänelle aiotun, avioliiton myötä kaavaillun määrärahakorotuksen. Adelaide vaikutti kuitenkin ihanteelliselta vaimoehdokkaalta, hän oli miellyttävä, kotia rakastava ja halukas hyväksymään Vilhelmin lehtolapset osaksi perhettä. Adelaide ja Vilhelm avioituivat kaksoishäissä yhdessä Vilhemin veljen, Kentin herttua prinssi Edvardin ja hänen vaimonsa Victorian kanssa 11. heinäkuuta 1818 Kew'n palatsissa Surreyssa. Pari oli tavannut toisensa aiemmin vain kerran aiemmin ja Vilhelm oli 27 vuotta Adelaidea vanhempi. Epäromanttisista puitteista huolimatta pari asettui Hannoveriin, missä elinkustannukset olivat huomattavasti alhaisemmat kuin Britanniassa. Adelaide vaikutti Vilhelmin käytökseen positiivisesti, hän joi ja kiroili vähemmän ja hänestä tuli tahdikkaampi. == Lähteet == == Aiheesta muualla == Luokka:Vuonna 1792 syntyneet Luokka:Vuonna 1849 kuolleet Luokka:Prinsessat Luokka:Yhdistyneen kuningaskunnan kuninkaalliset Luokka:Kuningataräidit
Aleksei Sultanov

Aleksei Faizulhakovitš Sultanov (; ) oli neuvostoliittolais-yhdysvaltalainen pianisti. Sultanovin kansainvälinen menestys alkoi, kun hän voitti Van Cliburn -pianokilpailun Yhdysvalloissa 1989 ja sai maahan heti 250 konsertin kiertueen. Hänen taistelunhaluinen soittonsa jakoi voimakkaasti mielipiteitä. Sultanovia arvioitiin määreillä "kuin nuori Chopin" ja "sukupolvensa huippua" mutta kritisoitiin myös "luonnonoikuksi" ja "rymistelijäksi". Hän saattoi olla liiankin aggressiivinen lyyrisempien teosten tulkkina. Hän itse sanoi: "Minä haluankin vain ylistäviä tai murskaavia arvioita. Jos kriitikot ovat liikaa samaa mieltä, taiteilija ei ole persoonallisuus." Neuvostoliiton hajotessa Sultanov osti maatilan Fort Worthista Yhdysvalloista ja alkoi väsyä kiertueisiin. Samalla kriitikoiden mielenkiinto häntä kohtaan hiipui. Varsovan Chopin-kilpailussa 1995 ensimmäinen palkinto jäi jakamatta ja Sultanov sijoitettiin toiseksi. Helmikuussa 2001 Sultanov sai aivoverenvuodon ja hänen vasen puolensa halvautui. Sultanov, joka oli ollut myös itämaisten kamppailulajien mestari, kuntoutti itseään sitkeästi ja soitti pianoa yhdellä kädellä pienimuotoisissa tilaisuuksissa. Hän sai marraskuussa 2004 Yhdysvaltain kansalaisuuden ja soitti seremoniassa viimeistä kertaa julkisesti. Sultanov kuoli kotonaan Fort Worthissa 30. kesäkuuta 2005 sairauskohtaukseen. ==Lähteet== Luokka:Neuvostoliittolaiset pianistit Luokka:Yhdysvaltalaiset pianistit Luokka:Vuonna 1969 syntyneet Luokka:Vuonna 2005 kuolleet
Kverkfjöll

Kverkfjöll on Islanninnin kolmanneksi korkein vuoriryhmä Islannissa Öræfajökullin ja Bárdarbungan jälkeen Vatnajökullin koillis-osassa. Kaksi kalderaa muodostaa Kverkfjöllin selänteen. Eteläinen kaldera on jään peitossa mutta pohjoinen kaldera suurimmaksi osaksi jäätön. Molemmat kalderat sijaitsevat noin 1 800 metrin korkeudessa. Korkein huippu on Skarphédinstur, 1936 metriä merenpinnan yläpuolella. Suuret jäätikön kielekkeet Vatnajökull- jäätiköstä kulkevat molemmin puolin Kverkfjöll-vuoria, ja kauempana länsi- ja itäpuolella sijaitsevat jäätiköt Dyngjujökull ja Brúarjökull. Länsi- Kverkfjöll-vuoret on yksi Islannin aktiivisimmista geotermisistä alueista. Alueen alla on magmasäiliö joka pituus on 3 kilometriä ja leveys 1 kilometrin. Se on merenpinnasta noin 1 600-1 700 metrin korkeudessa. Se on saanut aikaan suuria luolia jäähän jäätikön alle. Niissä on sisällä kuumia lähteitä. Luolat ovat epävakaita ja niihin menemisestä varoitetaan "parkkipaikalla" kyltillä. Sinne johtaa tie jonka kunnon takia neliveto-auto on pakollinen. pienoiskuva|"Parkkipaikalla" on kyltti jossa varoitetaan luoliin menemisestä. == Lähteet == == Aiheesta muualla == * * * * Luokka:Islannin jäätiköt Luokka:Islannin tulivuoret
Santa Who?

Santa Who? on vuonna 2000 kuvattu ja julkaistu komediallinen jouluelokuva. Elokuvan pääosia esittävät Leslie Nielsen, Steven Eckholdt, Robyn Lively, Max Morrow, Tommy Davidson, Darren Frost ja Karen LeBlanc. Elokuvassa joulupukki putoaa reestään huonon sään seurauksena New Yorkiin ja menettää muistinsa. Elokuvan on ohjannut William Dear. == Lähteet == == Aiheesta muualla == * Luokka:Jouluelokuvat Luokka:Vuoden 2000 yhdysvaltalaiset elokuvat Luokka:Yhdysvaltalaiset komediaelokuvat Luokka:Yhdysvaltalaiset televisioelokuvat
Helena Häkkinen

Helena Häkkinen (1955–2011) toimi viestintäalalla markkinoinnissa, yrittäjänä ja tietokirjailijana.Kuolleet, Helsingin Sanomat 5.1.2011 sivu C 5 Artikkelin verkkoversio Häkkinen oli perustamassa Väestöliiton Poikien puhelinta ja toimi laajasti muutenkin hyväntekeväisyysalalla. ==Teokset== *Uljas uusi johtaminen: arvoja, innostusta, hyvinvointia, Marjatta Jabe, Helena Häkkinen; Talentum, 2010 *Ystävyys on ykkönen, Raisa Cacciatore, Helena Häkkinen. Minerva, 2011 ==Lähteet== Luokka:Vuonna 1955 syntyneet Luokka:Vuonna 2011 kuolleet Luokka:Suomalaiset tietokirjailijat
HMS Terror (I03)

HMS Terror (viirinumero I03) oli Britannian kuninkaallisen laivaston Erebus- luokan monitori ensimmäisen maailmansodan lopulla ja toisessa maailmansodassa. == Valmistus == Alus tilattiin 29. heinäkuuta 1915 Harland and Wolffilta Belfastista, missä köli laskettiin vielä samana vuonna 26. lokakuuta. Alus laskettiin vesille 18. toukokuuta 1916 ja valmistui 6. elokuuta.Naval- history.net - HMS Terror == Palvelus == Elokuussa 1916 alus liitettiin Doverin partio-osastoon, jonka mukana se osallistui sotatoimiin saksalaisia vastaan Belgian rannikolla. Alukseen osui Dunkerquen edustalla 19. lokakuuta Saksan keisarikunnan laivaston moottoritorpedoveneen laukaisema torpedo. Sen miehistö ei kärsinyt tappioita, ja alus pelastui uppoamiselta kapteenin ajettua sen rantaan. Se hinattiin Portsmouthiin. Vietettyään kolme kuukautta telakalla alus palasi palvelukseen. Huhtikuussa 1918 Terror kuului sisaraluksensa HMS Erebuksen sekä hävittäjien HMS Termanentin, HMS Truculentin ja HMS Manleyn kanssa pitkän kantaman tulitukiosastoon Zeebruggen iskussa. Alus sisaraluksineen tuki 27. syyskuuta Ypresin neljättä taistelua. Sodan päätyttyä alus teki 1920-luvun alussa erilaisia ampumakokeita. Toisen maailmansodan alkaessa Terror oli Singaporessa, mistä se määrättiin Välimerelle. Aluksi se tuki ilmatorjunta-aseillaan Maltan puolustusta Regia Aeronautican ensimmäisessä hyökkäyksessä 11. kesäkuuta 1940. Se osallistui operaatio Compassiin, jossa se käytti esimerkiksi Bardiaa tulittaessaan 660 pääaseidensa kranaattia. Alus kuljetti myös juomavettä eteneville joukoille. Alus joutui 22. helmikuuta 1941 Saksan ilmavoimien Junkers Ju 87 Stuka -syöksypommittajien maaliksi lähdettyään Bengasista. Se vaurioitui pahoin lähelle osuneista pommeista, minkä seurauksena sen miehistö määrättiin jättämään alus. Hinauksessa ollut alus upposi Dernan edustalla. ==Lähteet== * === Viitteet === Luokka:Erebus-luokan monitorit Luokka:Harland and Wolffin valmistamat alukset Luokka:Yhdistyneen kuningaskunnan toisen maailmansodan monitorit Luokka:Yhdistyneen kuningaskunnan ensimmäisen maailmansodan monitorit
IWork.com

iWork.com on Applen online-palvelu, joka täydentää iWork-toimisto- ohjelmistopakettia. Se julkistettiin julkisena beetaversiona 6. tammikuuta 2009, Macworld Conference & Expossa. iWork.com-palvelu tarjoaa verkkokäyttöliittymän dokumenttien katsomiseen, lataamiseen ja kommentointiin. Toisin kuin muut pilvipalvelimeen perustuvat toimisto-ohjelmat, kuten Google Docs ja Windows Live Office, ei se tarjoa muokkausmahdollisuutta. Luokka:Pilvisovellukset Luokka:Apple
IPhoto

iPhoto on Applen kehittämä digitaalisten valokuvien käsittelyohjelma, joka toimtetaan jokaisen Macintoshin mukana osana iLife-pakettia. Julkaisuvuonnaan 2002 iPhotolla pystyi tuomaan, organisoimaan, muokkaamaan, tulostamaan ja jakamaan digitaalisia valokuvia. Viimeisin versio, iPhoto 9, julkaistiin osana iLife '11-pakettia 20. lokakuuta. 2010. == Ominaisuudet == Kuvien tuomisen jälkeen ne voidaan haluttaessa otsikoida, lajitella ja järjestellä ryhmiin (tunnetaan myös "Tapahtumina"). Yksittäisiä kuvia voidaan muokata yksinkertaisilla työkaluilla, kuten punaisten silmien poistotyökalulla, valotuksen säätötyökaluilla, sekä rajata. iPhoto ei kuitenkaan tarjoa edistyneempien kuvankäsittelyohjelmien kuten GIMP:in tarjoamia laajoja editointimahdollisuuksia. iPhoto sisältää useita vaihtoehtoja kuvien jakamiseksi eteenpäin. Kuva-albumeista voidaan tehdä dynaamisia diaesityksiä, joihin voidaan lisätä musiikkia iTunesista. Nämä diaesitykset voidaan viedä QuickTime-mediasoittimeen videotiedostoiksi ja editoida edelleen iMoviella tai polttaa suoraan DVD-levylle käyttäen iDVD-ohjelmistoa. Sekä diaesitykset että valokuvat voidaan jakaa muille Mac-tietokoneille lähiverkon yli käytten Bonjour-ohjelmistoa. Ne voidaan myös ladata ja julkaista yksinkertaisella web- käyttöliittymällä Applen MobileMe-palvelussa. iPhoto voi myös synkronoida kuvat iPod- iPhone- ja iPad- laitteiden kanssa. iPhoto käyttäjät voivat myös tilata monenlaisia tuotteita internetin välityksellä, kuten tulosteita, julisteita ja kuvakirjoja. Ohjelmasta voi tulostaa kuvia ja kollaaseja myös kotitulostimella paikallisesti. == Versiohistoria == iPhoto 1 7. tammikuuta 2002First discussion of iPhoto 1, just after release. Previous thread is still oblivious.January 7, 2002 iPhoto 1 was bundled with retail 10.1 and iMovie 2 was also bundled with 10.1 retail. Of course they were also bundled with Macs in the same time period. iPhoto 2 (iLife) 3. tammikuuta 2003 iPhoto 4 (iLife '04) 6. tammikuuta 2004 iPhoto 5 (iLife '05) 11. tammikuuta 2005 iPhoto 6 (iLife '06) 10. tammikuuta 2006 iPhoto 7 (iLife '08) 7. elokuuta 2007 iPhoto 8 (iLife '09) 7. tammikuuta 2009 iPhoto 9 (iLife '11) 20. lokakuuta 2010 ===iOS=== iPhoto iOS 7. maaliskuuta 2012http://www.idownloadblog.com/2012/03/07/iphoto-for-ios-now-available-on- app-store-for-4-99/ == Lähteet == Luokka:Applen ohjelmistot Luokka:Kuvankäsittelyohjelmat Luokka:Mac OS -ohjelmat
DeStorm Power

DeStorm Power on yhdysvaltalainen muusikko, joka on perustanut DeStorm-nimisen YouTube-kanavan. Kanavalla on yli 1,2 miljoonaa tilaajaa ja kanavan yli 200 videota on näytetty lähes 140 miljoonaa kertaa. Videot ovat enimmäkseen komediallisia rap-lauluja. Hänellä on myös toinen kanava, DeStormTV, johon hän lataa monenlaisia erilaisia videoita, kuten vlogeja ja kuntovinkkejä. Power on tehnyt yhteistyötä useiden YouTube-kuuluisuuksien, kuten Freddie Wongin, Ray William Johnsonin, Nice Peterin ja Mystery Guitar Manin kanssa. ==Aiheesta muualla== *YouTube- kanava DeStorm *YouTube- kanava DeStormTV Luokka:Yhdysvaltalaiset muusikot Luokka:Yhdysvaltalaiset tubettajat Luokka:Syntymävuosi puuttuu Luokka:Elävät henkilöt
Jonah

Jonah on englanninkielinen muoto Raamattuun perustuvasta miehen nimestä. Sen vastineita muissa kielissä ovat muiden muassa ruotsin, saksan ym. kielien Jonas sekä suomen Joonas ja Joona. ==Tunnettuja nimenkantajia== * Jonah, alk. James Paffhausen (s. 1959), Amerikan ortodoksisen kirkon priimas 2008–2012 * Jonah Berger, yhdysvaltalainen markkinoinnin professori ja tietokirjailija * Jonah Falcon (s. 1970), yhdysvaltalainen näyttelijä ja käsikirjoittaja * Jonah Hill (s. 1983), yhdysvaltalainen näyttelijä, tuottaja, käsikirjoittaja ja koomikko * Jonah Lomu (1975–2015), uusiseelantilainen rugby union -pelaaja ==Muita== * Jonah Hex, sarjakuvahahmo, myös samanniminen elokuva ja animaatiosarja * Jonah's Ark, folk metal -yhtye Skycladin kolmas studioalbumi Luokka:Etunimet
Irene Vilvas

Aino Irene Pekkarinen (27. joulukuuta 1911 Kuopio – 5. toukokuuta 1971 Kuopio) oli suomalainen pankkivirkailija ja runoilija joka käytti nimimerkkiä Irene Vilvas. Hän oli myös hengellisten laulujen sanoittaja ja säveltäjä. Pekkarisen vanhemmat olivat räätäli Aaro Pekkarinen ja Johanna Julkunen. Hän suoritti keskikoulun Kuopion tyttölyseossa 1923–1929. == Teoksia == Nimellä Irene Vilvas: * 16 runoa teoksessa Tähtiyö : ensikertalaisen uskonnollisia runoja ; toimittanut Lauri Pohjanpää. Kuva ja sana, Helsinki 1946 * Kevätihme : runoja. Gummerus 1948 Nimellä Aino Pekkarinen on julkaistu hänen säveltämänsä ja sanoittamansa suosittu hengellinen laulu Yksin en kulje en hetkeäkään. Hänen säveltämänsä laulun Helmiportin kautta kuljen on sanoittanut Seppo Partti. Aino Pekkarinen on sanoittanut myös laulut Laulajan rukous (säv. Eino Kirvessalo) , Maan turhuudella tyydyttääkö voisit (säv. Lauri Parkkinen), Surutonna vain (säv. Vilho S. Heikkinen) , Vieras on mulle maailma tää (säv. Vilho S. Heikkinen) , Yön varjoihin (säv. Anssi J. Gardemeister / Anssi Myyryläinen) , Yö yrttitarhassa (säv. Seppo J. Järvinen) ja Yö Öljymäellä (säv. Tero Kuparinen) . Lauluja on julkaistu useilla äänitteillä ja nuottikokoelmissa. == Lähteet == * * Pohjoissavolaisen kaunokirjallisuuden bibliuografia : Irene Vilvas ===Viitteet=== Luokka:Suomalaiset runoilijat Luokka:Vuonna 1911 syntyneet Luokka:Vuonna 1971 kuolleet
Paula Karasti

Lempi Pauliina (Paula) Kaskeala, kirjailijanimi Paula Karasti (24. tammikuuta 1898 Viipuri – 28. joulukuuta 1972 Turku) oli suomalainen kirjailija. Köyhän mutta yhteiskunnallisesti aktiivisen maanviljelijäperheen tytär Paula Karasti kävi keskikoulun synnyinkaupungissaan Viipurissa. Hän avioitui hiitolalaisen maanviljelijän kanssa ja toimi paikkakunnalla muun muassa nuoriso-ohjaajana. Sotien jälkeen Karasti päätyi Turkuun, jossa hän sai mahdollisuuden keskittyä kirjoittamiseen. Karastin esikoisromaani Syylliset sai hyvät arvostelut pääkaupunkiseudun lehdissä mutta jäi markkinoinnin puutteessa ja ilman Turun Sanomien arviota harvojen tuntemaksi. Toisen romaaninsa Rautalehti käsikirjoituksen Karasti lähetti vuonna 1972 Weilin + Göösin satavuotisjuhlan kunniaksi pidettyyn kirjoituskilpailuun, ja se oli 370 kilpailutyöstä yksi kolmesta samanarvoisina palkitusta. == Teokset == * Syylliset. Tajo, Turku 1963 * Rautalehti : romaani. Weilin + Göös 1972 == Lähteet == * ==Aiheesta muualla== *Rautalehti-romaanin sisältöseloste Kirjasammossa Luokka:Suomalaiset kirjailijat Luokka:Vuonna 1898 syntyneet Luokka:Vuonna 1972 kuolleet
Kaarina Kaarna

Karin (Kaarina) Elisabet Kaarna (o.s. Viitainoja; 20. lokakuuta 1898 Helsinki – 7. helmikuuta 1972 Helsinki) oli suomalainen kirjailija ja elokuvakäsikirjoittaja. Hän käytti nimimerkkejä Kleopatra, Tuulikki Kallio, Kaisu Vaara, Katri Viita, Kaarina Viitainoja ja Irja Vuosalo. Kaarina Kaarna oli naimisissa taidemaalari ja elokuvaohjaaja Kalle Kaarnan kanssa. == Teoksia == Nimellä Kaarina Kaarna: * Odota minua, Kristiina: Romaani. Aura, Turku 1947 Nimimerkillä Kleopatra: * Katariina ja Munkkiniemen kreivi: Romaani. Sirpale, Oulu 1940 Nimimerkillä Kaisu Vaara: * Johannes, merimies: Lyhytromaani. Marjamaa, Oulu 1951 Nimimerkillä Katri Viita: * Keväästä kesään: Kertomus Irja Raikkaan kehitysvuosista. WSOY 1926 Nimimerkillä Irja Vuosalo: * Isoäidin jalokivet: Romaani. Sirpale, Oulu 1941 * Väärentämätöntä kultaa. Sirpale, Oulu 1951 Nimimerkillä Tuulikki Kallio: * Ulapan poika: Rainer Halmeen myöhemmät vaiheet. Romaani. Perjantai, Oulu 1930, 2. painos 1945, 3. painos 1958 * Metsäorvokki: Romaani. Perjantai, Oulu 1931, 1945 * Kaivopuiston kaunis Elsa: Romaani. Perjantai, Oulu 1936. (2. ja 3. painos ilmestyivät 1946 ja 1957 nimellä Kaivopuiston kaunis Regina.) * Siskon sulhanen: Romaani. 2. painos. Perjantai, Oulu 1942, 3. painos 1946. * Karjamajan salaisuus: Romaani. Perjantai, Oulu 1943. (2. painos ilmestyi 1945 nimellä Suviyön salaisuus.) * Parkkilaiva Redanssian matruusi: Romaani. Perjantai, Oulu 1943, 1947 * Katariina ja Munkkiniemen kreivi. 2. painos. Sirpale, Oulu 1946 * Suuri seikkailu: Romaani. Perjantai, Oulu 1946 * Unelmien kaupunki: Romaani. Perjantai, Oulu 1947 * Johannes Karpin salaisuus: Romaani. Perjantai, Oulu 1948 * Kohtalon kangaspuissa: Romaani. Perjantai, Oulu 1952 * Elämän punainen kukka: Romaani. Perjantai, Oulu 1957 == Elokuvakäsikirjoituksia == * Työn sankarilaulu 1929 (salanimellä Katri Viita) * Kuisma ja Helinä 1932 (salanimellä Katri Viita) * Kaivopuiston kaunis Regina 1941 * Katariina ja Munkkiniemen kreivi 1943 * Suviyön salaisuus 1945 == Lähteet == * * == Aiheesta muualla == * Katri Viita : Eräs työn tragedia, Aamulehti, 08.09.1929, nro 245, s. 20, Kansalliskirjaston digitaaliset aineistot Luokka:Suomalaiset kirjailijat Luokka:Suomalaiset elokuvakäsikirjoittajat Luokka:Vuonna 1898 syntyneet Luokka:Vuonna 1972 kuolleet
IDVD

iDVD on Applen kehittämä DVD:n luontiohjelma OS X:ille. iDVD mahdollistaa käyttäjän lisätä QuickTime-elokuvia, MP3-musiikkia ja valokuvia DVD:hen, joita voidaan katsoa kaupallisilla DVD-soittimilla. Se on verratavissa Microsoft Windowsin vastavaan Windows DVD Makeriin. Apple lopetti iDVD-ohjelman tukemisen viimeistään vuonna 2014. == Lähteet == Luokka:Applen ohjelmistot Luokka:Mac OS -ohjelmat Luokka:Videonmuokkausohjelmat
Kyllikki Kallas

Meri Kyllikki Lahtela, kirjailijanimi Kyllikki Kallas (15. maaliskuuta 1917 Räisälä – 22. lokakuuta 1979 Helsinki) oli suomalainen kirjailija. Kyllikki Kallas valmistui ylioppilaaksi vuonna 1938 ja filosofian kandidaatiksi vuonna 1955. Kyllikki Kallas oli naimisissa vuodesta 1936 kansanedustaja Olavi Lahtelan kanssa. Kirjailija Markku Lahtela ja elokuvaohjaaja ja käsikirjoittaja Atro Lahtela ovat heidän poikiaan. Yleisradion entinen pääjohtaja ja entinen SDP:n puoluesihteeri Mikael Jungner on hänen tyttärenpoikansa ja kirjailija Silvo Lahtela sekä näyttelijä Johannes Lahtela hänen pojanpoikiaan. Kyllikki Kallas herätti 1950-luvun lopulla huomiota Maalaisliiton silloista puoluesihteeriä Arvo Korsimoa ja eräitä muitakin puolueen näkyviä henkilöitä parodioineella näytelmällään Herra puoluesihteeri. Näytelmän ensiesitys oli Suomen Kansallisteatterissa keväällä 1958. Keskeisissä rooleissa olivat Tauno Palo (puoluesihteeri), Matti Ranin (nuori idealisti) ja Maikki Länsiö (lehtinainen). == Teoksia == * Herra puoluesihteeri : näytelmä. 1958 * Kolmastoista luku : romaani. Tammi 1961 == Lähteet == * * Mitä-Missä-Milloin, Kansalaisen vuosikirja 1959, s. 62 ja 291. Helsinki: Otava, 1958. === Viitteet === == Aiheesta muualla == * Kolmastoista luku -romaani Kirjasampo.fi:ssä Luokka:Suomalaiset kirjailijat Luokka:Vuonna 1917 syntyneet Luokka:Vuonna 1979 kuolleet
IWeb

iWeb on Applen kehittämä mallipohjainen WYSIWYG-verkkosivun luontiohjelma. iWebin ensimmäinen versio julkistettiin 10. tammikuuta 2006 Macworld Conference & Expo:ssa osana iLife '06 -pakettia. iWeb '11 julkaistiin 20. lokakuuta 2010 osana iLife '11:a, vaikka sitä ei päivitetty edellisestä versiosta (3.0.2). iWeb mahdollistaa käyttäjien luoda verkkosivuja ja blogeja ja muokata niitä omilla valokuvillaan, tekstillä ja videoilla. Luokka:Applen ohjelmistot Luokka:Mac OS -ohjelmat
Metoksetamiini

Metoksetamiini tai MXE on aryylisykloheksylamiiniryhmään kuuluva aine, jota liikkuu huumausainemarkkinoilla muuntohuumeena.EMCDDA Annual Report 2010 Metoksetamiini on ketamiinin muunnos, jossa on rakenteellisia samankaltaisuuksia etisyklidiinin ja 3-MeO-PCP:n kanssa. Metoksetamiinin on arveltu toimivan NMDA-reseptoreiden antagonistina, ja dopamiinin takaisinoton inhibiittorina, vaikka siitä ei ole tehty virallista farmakologista profiilia.http://informahealthcare.com/doi/abs/10.3109/15563650.2011.617310 Alun perin suurin osa metoksetamiinista tuli Kiinasta, mutta tuotanto on sittemmin lähes kokonaan loppunut. Syynä oli Kiinan huumeita koskevan rikoslain tiukentuminen; MXE luokiteltiin Kiinassa huumeeksi ja tuotannosta saattaa saada kuolemanrangaistuksen. == Lähteet == == Aiheesta muualla == * Interview with a Ketamine Chemist. Vice 2011. Luokka:Aryylisykloheksylamiinit Luokka:Serotoniinin takaisinoton estäjät Luokka:NMDA-reseptorin antagonistit
Aimo Mela

Aimo Martti Mela (sukunimi vuoteen 1906 Mélart; 30. toukokuuta 1893 Mäntsälä – 15. syyskuuta 1974 Helsinki) oli suomalainen kirjailija. == Teoksia == * Voittaja : 1-osainen näytelmä. Seuranäytelmiä n:o 473. Karisto 1946 * Pekka Ervast : kirjailija, teosofian tutkija, kristillinen mystikko. Ruusu-ristin kirjallisuusseura, Helsinki 1956 * Ihminen vain : näytelmä. 1958 == Lähteet == * == Aiheesta muualla == * PekkaErvast.net: Aimo Melan Pekka Ervast -elämäkerta Luokka:Suomalaiset kirjailijat Luokka:Vuonna 1893 syntyneet Luokka:Vuonna 1974 kuolleet
Leninin patsas (Suomen asema)

thumb|250px|Suomen asema ja Leninin patsas. Leninin patsas () on V. I. Leninin muistomerkki Pietarin Leninin aukiolla Suomen aseman edessä. Kuvanveistäjä Sergei Jevsejevin sekä arkkitehtien Vladimir Štšukon ja Vladimir Hellfreichin suunnittelema muistomerkki paljastettiin lokakuun vallankumouksen vuosipäivänä vuonna 1926. Se esittää huhtikuussa 1917 ulkomailta palannutta Leniniä, joka puhuu Suomen aseman luona ”Pääoman viholliseksi” nimetyn panssariauton päältä. Neuvostoaikaisen tulkinnan mukaan patsaalle antaa emotionaalisuutta Leninille ominainen ”tarmokas kädenliike, joka ilmaisee samalla sekä uskoa voittoon että taistelukutsua”. Sen kerrottiin olleen maan ensimmäinen vallankumousjohtajalle pystytetty muistomerkki. Pronssista valettu patsas on 4,3 metriä korkea. Graniittijalustoineen muistomerkin korkeus on 10,7 metriä. Panssariauton jäähdyttimeen on valettu teksti ”...ja eläköön koko maailman sosialistinen vallankumous! 17. huhtikuuta 1917”. Alun perin muistomerkki seisoi vanhan aseman julkisivun edessä sijainneella pienellä aukiolla. Myöhemmin se siirrettiin uuden asemarakennuksen ja Nevan väliin toisen maailmansodan jälkeen raivatulle uudelle Leninin aukiolle. Tuntemattomiksi jääneet vandaalit räjäyttivät huhtikuussa 2009 patsaan takaosaan kiinnitetyn pommin, joka teki siihen noin metrin levyisen aukon. Korjattu patsas palautettiin jalustalleen vuoden kuluttua. Muistomerkki kuuluu Venäjän federaation suojelukohteisiin. ==Lähteet== Luokka:Pietarin muistomerkit patsas
Jalmari Jäppinen

Jalmari Jäppinen (12. toukokuuta 1897 Sääminki – 28. tammikuuta 1974 Lappeenranta) oli suomalainen runoilija. == Teoksia == * Ilman aikojaan : riimeillä rimsutettuja suorasanaisia runojuttuja. Karisto 1929 == Lähteet == * Luokka:Suomalaiset runoilijat Luokka:Vuonna 1897 syntyneet Luokka:Vuonna 1974 kuolleet
Siiri Juva

Siiri Sylvia Juva (sukunimi vuoteen 1935 Juvelius, 8. joulukuuta 1886 Antrea – 8. lokakuuta 1974 Helsinki) oli suomalainen lehtori ja kirjailija. Juvan vanhemmat olivat komissioonimaanmittari Johan Henrik Juvelius ja Ida Maria Åkerman. Hänellä oli seitsemän sisarusta, joista tunnettuja ovat kirjallisuuden tutkija J. W. Juvelius (1863–1927), kirjailija Valter Juva (1865–1922), vankilanjohtaja V. O. Juvelius (1869–1937), lähetyssaarnaaja ja diakoni Ester Juvelius (1876–1962) sekä näytelmäkirjailija ja suomentaja Veera Roos (1882–1961). Siiri Juva toimi vanhempana lehtorina Turun tyttölyseossa. == Teoksia == Nimellä Siiri Juva: * Monsieur Vincent, évolution d'un saint. A. Tardy, Bourges 1939 * Pyhimys ja rakkaus : sosiaalihuollon isän Vincentius Paulilaisen romaani : (1581-1660). Suomen opiskelevan nuorison raittiusliitto, Helsinki 1957 Nimellä Siiri Juvelius: * Miksi Rehtori harmaantui? : sekä seitsemän muuta partio- ja koululaisnäytelmää. Gummerus 1932 * Partiolaisten sotasaalis : 2-näytöksinen näytelmä. Suomen opettajain raittiusliiton vuorokeskusteluja n:o 5. Helsinki 1933 Nimimerkillä Sylvia Solki: * Kun sydämet eroavat : romaani. Otava 1919 == Lähteet == * * Mesterton.net : Siiri Juvan vanhemmat ja sisarukset == Aiheesta muualla == * Siiri Juvelius : Wien viettää juhlaviikkoja, Helsingin Sanomat Viikkoliite, 14.07.1929, nro 28, s. 1, Kansalliskirjaston digitaaliset aineistot * Siiri Juvelius : Adrian aalloilla, Helsingin Sanomat Viikkoliite, 13.04.1930, nro 15, s. 3, Kansalliskirjaston digitaaliset aineistot * Siiri Juvelius : Postumian luolasaleissa, Helsingin Sanomat, 15.04.1934, nro 100, s. 31, Kansalliskirjaston digitaaliset aineistot Luokka:Suomalaiset opettajat Luokka:Suomalaiset kirjailijat Luokka:Vuonna 1886 syntyneet Luokka:Vuonna 1974 kuolleet
Paavo Huhtamäki

Paavo Artturi Huhtamäki (3. toukokuuta 1905 Lapväärtti – 29. marraskuuta 1972 Tampere) oli suomalainen kirjailija. == Teoksia == * Kauppa käy ja kasku kertoo : koettua ja mietittyä ; kuvat ja alkukirjaimet piirtänyt Erkki Ahokanta. Gummerus 1950 * Kaupasta kauppaan : myyntimiehen matkoilta ; kuv. Asmo Alho. Gummerus 1955 == Lähteet == * Luokka:Suomalaiset kirjailijat Luokka:Vuonna 1905 syntyneet Luokka:Vuonna 1972 kuolleet
Koripallon miesten SM-sarjakausi 1970–1971

Koripallon miesten SM-sarjakausi 1970–1971 oli 31. kausi, jolloin pelattiin miesten koripallon Suomen mestaruudesta. Kauden päätteeksi Tapion Honka voitti neljännen peräkkäisen Suomen mestaruuden. == Runkosarja == O V H P+ P- P Tapion Honka 18 15 3 1503 1270 30 Turun Riento 18 12 6 1350 1187 24 Helsingin NMKY 18 12 6 1513 1346 24 Pantterit 18 11 7 1471 1430 22 Helsingin Kisa- Toverit 18 11 7 1497 1407 22 Karkkilan Urheilijat 18 8 10 1520 1489 16 Kotkan Työväen Palloilijat 18 8 10 1476 1463 16 Torpan Pojat 18 8 10 1387 1480 16 Kontulan Urheilijat 18 4 14 1287 1527 8 Kankaantaan Kisa 18 1 17 1327 1732 2 == Lähteet == * Mitä-Missä-Milloin 1972 === Viitteet === 1970 Luokka:Vuoden 1970 koripallo Luokka:Vuoden 1971 koripallo
Maija Lamminheimo

Maria (Maija) Lamminheimo-Vattunen (o.s. Lamminheimo, alkujaan Ahlbäck; 21. kesäkuuta 1889 Alavus – 16. lokakuuta 1972 Humppila)Maria Lamminheimo-Vattunen (Maija Vattunen), Humppilan Vanha hautausmaa, Humppila, hautapaikka 1 II 10 0358-0360, viitattu 19.6.2024 oli suomalainen runoilija. Lamminheimon vanhemmat olivat pankin kamreeri Kaarlo Fredrik Lamminheimo (alkujaan Ahlbäck).Nimien muutoksia Ilmajoella: Kaarlo Fredrik Ahlbäck (ja perhe), Kaarlo F. Lamminheimo, Vaasa, 1906, No 52, sivu 4, julkaistu 12.5.1906Kaarle Fredrik Lamminheimo, Muistosanoja, Vaasa, 1925, No 235, sivu 3, julkaistu 13.10.1925 ja Liisa Lamminheimo. Maija Lamminheimo syntyi Alavudella, mutta varttui Ilmajoella. Maija Lamminheimo menestyi varhain runonlausumisessa Etelä-Pohjanmaalla.Vaasa, 1909, No 34A, sivu 3, julkaistu 27.3.1909 Hänen veljensä oli kuvanveistäjä Kaarlo Lamminheimo. == Teoksia == * Valitut runot. Tekijä, Humppila 1974 == Lähteet == * === Viitteet === Luokka:Suomalaiset runoilijat Luokka:Vuonna 1889 syntyneet Luokka:Vuonna 1972 kuolleet
Mullot

Mullot (Mullidae) on putkisuukaloihin kuuluva heimo. Heimon lajeja tavataan Atlantista, Intian valtamerestä ja Tyynestämerestä. ==Tyypillisiä piirteitä== Mullojen heimoon kuuluu 6 sukua ja 100 lajia. Mullot ovat ruumiinrakenteeltaan pitkulaisia kaloja, jotka kasvavat suurimmillaan 40-60 cm:n pituisiksi. Tunnusmerkillisin piirre on kuonon kaksi pitkää viiksisäiettä. Kalat pystyvät liikuttelemaan säikeitä toisistaan riippumattomasti ja niissä on aistielimiä. Kaloilla on kaksi selkäevää, jotka ovat melko kaukana toisistaan ja joista etumainen on piikikkäämpi. Pyrstöevä on tyypillisesti haarautunut. Eräiden sukujen lajeilla kuono on pitkähkö, kun toisilla se on lyhyehkö. Eri sukuihin kuuluvat lajit voidaan erottaa hampaiden perusteella. Mullojen suomut ovat suurikokoiset ja korkeat. Kalat ovat usein värikkäitä, pohjaväriltään vaaleita tyypillisesti punertavia tai valkeita ja ruumissa on erivärisiä kuviointeja. Eräät lajit ovat kokonaan keltaisia, mustia tai ruskeita. ==Levinneisyys ja elintavat== Mullot ovat mereisiä kaloja, joita tavataan Atlantin, Intian valtameren ja Tyynenmeren alueilta. Toisinaan niitä tavataan myös murtovesistä. Kalat liikkuvat usein lähellä hiekka- tai mutapohjaa, joskin Mulloidichthys- ja Parupeneus-suvun lajit elävät kivikkoisemmilla alueilla ja koralliriutoilla. Mullot käyttävät viiksisäikeitään ravinnonetsintään. Ne syövät selkärangattomia eläimiä, kuten matoja sekä pieniä nilviäisiä, meritähtiä ja merisiilejä. Eri lajit käyttävät viiksiään hieman eri tavoin. Esimerkiksi tummajuovamullo (Upeneus tragula) käyttää niitä kaivamiseen, kultamullo (Parupeneus cyclostomus) työntää viiksensä koloihin ja pyrkii siten hätyyttämään pieniä eläimiä piiloistaan ja keltajuovamullo (Mullus surmuletus) kyntää kuonollaan merenpohjaa ravintoa etsiessään. Mullot eivät useiden muiden kalojen tavoin pyri suojaan pedoilta piiloutumalla, vaan pyrkivät uimaan nopeasti kiihdyttäen pakoon. Monet mullolajit, esimerkiksi Välimeressä elävä rusotäplämullo (Mullus barbatus), ovat hyviä ruokakaloja ja paikoitellen erittäin arvostettuja. ==Lähteet== *
Mika Mörsky

Mika Mörsky (s. 4. huhtikuuta 1991 Kirkkonummi) on suomalainen jääkiekkoilija, joka edustaa Mestis-joukkue Savonlinnan Pallokerhoa. Suhteellisen pienikokoisen Mörskyn vahvuus on hänen taitotasonsa, mutta hänen fysiikkansa on vielä melko heikko miesten peleihin.Mika Mörsky – SaPKo – MESTIS – Jatkoaika.com – Kaikki jääkiekosta ==Ura== Mörsky pelasi koko junioriuransa Espoossa. Hän on Jäähongan kasvatti. Mörsky siirtyi sittemmin Espoo Bluesiin ja hän pelasi myös kauden 2007–2008 Kiekko-Espoon B-nuorissa. Kaudella 2009–2010 Mörsky oli tehoilla 25+23=48 Bluesin A-nuorten paras maalintekijä sekä paras pistemies Juuso Forsströmin kanssa. Hän sijoittui A-nuorten SM- liigan maalipörssissä toiseksi HPK:n Teemu Rautiaisen jälkeen sekä pistepörssissä neljänneksi Forsströmin ja Lukon Antti Tenkasen kanssa. Mörsky voitti kauden päätteeksi A-nuorten SM-hopeaa. Kesän 2011 Mörsky harjoitteli Bluesin SM-liigajoukkueen kanssa. Hän teki syyskuussa 1+1-vuotisen liigasopimuksen. Noin viikko tämän jälkeen Blues vuokrasi Mörskyn joulutaukoon asti kestävällä sopimuksella Mestis-joukkue Vaasan Sportiin. Hän pelasi joukkueessa 12 runkosarjaottelua sekä kaksi ottelua A-nuorissa. Suurimman osan kaudesta 2011–2012 Mörsky pelasi kuitenkin Bluesin A-nuorissa. Yhteensä hän teki A-nuorten SM-liigassa 22 maalia, joilla Mörsky jakoi sarjan maalipörssin seitsemännen sijan JYPin Markus Nenosen kanssa. Hän teki SM-liigadebyyttinsä 5. tammikuuta 2012 Rauman Lukkoa vastaan. Mörsky sai ottelussa jääaikaa 2.09 minuuttia. Ottelu jäi hänen kauden ainoaksi SM-liigassa. Mörsky ei käyttänyt SM-liigasopimuksessaan ollutta optiota, vaan hän siirtyi kaudeksi 2012–2013 1+1-vuotisella sopimuksella Mestiksen nousijajoukkue HC Keski-Uusimaahan. 13\. lokakuuta 2012 hän onnistui tekemään ilmaveivimaalin vieraissa Sportia vastaan. Mörskyn osuma ratkaisi HCK:lle 4–5-voiton. Mörsky siirtyi tammikuussa 2013 HCK:sta Savonlinnan Pallokerhoon. Hän oli siirtyessään HCK:n kolmanneksi paras pistemies tehoilla 9+8=17. Huhtikuussa Mörsky teki vuoden mittaisen jatkosopimuksen SaPKon kanssa. Kausi 2013–2014 Mörskyllä todettiin olkapäävamman takia päättyneeksi tammikuussa 2014. Hän ehti pelata vain 22 runkosarjaottelua. ==Tilastot== 2011–2012 Sport Mestis 12 2 2 4 0 – – – – – Blues SM-liiga 1 0 0 0 0 – – – – – 2012–2013 HCK Mestis 28 9 8 17 8 – – – – – SaPKo Mestis 8 0 3 3 2 – – – – – 2013–2014 SaPKo Mestis 22 3 2 5 33 – – – – – 2014–2015 SaPKo Mestis 41 9 9 18 8 7 0 1 1 6 1 kausi yhteensä SM-liiga 1 0 0 0 0 – – – – – 4 kautta yhteensä Mestis 111 23 24 47 51 7 0 1 1 6 ==Lähteet== * * ===Viitteet=== Luokka:Suomalaiset jääkiekkoilijat Luokka:Vuonna 1991 syntyneet Luokka:Elävät henkilöt
Edith Polón

Edith Polón, os. Ahnger (7. toukokuuta 1869 Helsinki – 12. maaliskuuta 1915 Helsinki) oli suomalainen ruotsin ja suomen kielellä kirjoittanut kirjailija. Edith Polón oli naimisissa Suomen Gummitehdas Oy:n toimitusjohtajan Eduard Polónin (1861–1930) kanssa. Poikansa oli jääkärieversti Eino Polón. == Teoksia == * Tre pojkar. Söderström, Helsingfors 1914 (Helmi Krohnin suomentamana nimellä Kolme poikaa, WSOY 1916) == Kirjallisuutta == * Salme Setälä : Edit Polón 1863-1915 päiväkirjansa valossa. Esperanto-säätiö 1972 == Lähteet == * * Akseli Nokia : Polón Luokka:Suomalaiset kirjailijat Luokka:Vuonna 1869 syntyneet Luokka:Vuonna 1915 kuolleet
Anthony Bourdain maailmalla

Anthony Bourdain maailmalla (Anthony Bourdain: No Reservations) on Anthony Bourdainin luotsaama matkailu- ja ruokaohjelma. Travel Channel näyttää ohjelmaa ympäri maailman, Suomessa sitä näyttää myös Jim. Bourdain matkustelee sarjassa ympäri maailmaa tutkimassa erilaisia ruokakulttuureja. Luokka:Yhdysvaltalaiset televisio-ohjelmat Luokka:Matkailuohjelmat Luokka:2000-vuosikymmenen televisiosarjat Luokka:2010-luvun televisiosarjat Luokka:Travel Channelin televisio-ohjelmat Luokka:Ruokaohjelmat
Muuta en jouluksi toivo

Muuta en jouluksi toivo (All I Want for Christmas) on vuonna 1991 ensi-iltansa saanut komediallinen jouluelokuva. Elokuvan pääosia esittävät Harley Jane Kozak, Jamey Sheridan, Ethan Randall, Thora Birch, Kevin Nealon, Leslie Nielsen, Andrea Martin, Lauren Bacall, Amy Oberer, Renée Taylor, Felicity LaFortune, Camille Saviola ja Michael Alaimo. Elokuvan on ohjannut Robert Lieberman. ==Arvioita== Video-oppaassa vuodelta 1994 Bello Romano kutsuu elokuvaa siirappiseksi koko perheen hyväntuulen komediaksi ja antaa sille kaksi tähteä viidestä, mikä vastaa sanallista arviota ”keskinkertainen”. ==Lähteet== == Aiheesta muualla == * * * Luokka:Jouluelokuvat Luokka:Vuoden 1991 yhdysvaltalaiset elokuvat Luokka:Yhdysvaltalaiset romanttiset komediat Luokka:Robert Liebermanin ohjaamat elokuvat Luokka:Paramount Picturesin elokuvat
Mario Berti

Mario Berti (1881–1964) oli italialainen upseeri ensimmäisessä maailmansodassa, Espanjan sisällissodassa ja toisessa maailmansodassa. Hän syntyi La Speziassa yläluokkaiseen perheeseen. Perhe oli melko varakas pääasiassa isän perittyä maata La Speziasta. Berti ei avioitunut eikä hänellä ollut lapsia, mutta hänellä oli kaksi veljenpoikaa sekä sisarentytär. Ensimmäisessä maailmansodassa hän yleni everstiksi huolimatta nuoresta iästään. Hän palveli sodan syttyessä Libyassa ja sen jälkeen 1916 Trenton rintamalla, jossa hän osallistu Asiagon taisteluun. Winston Churchill antoi hänelle brittiläisen DSO:n urheudesta taistelussa. Espanjan sisällissodassa Berti oli kenraalin arvoisena 9. jalkaväkidivisioona Pasubion komentajana ja edelleen 3. ratsuväkidivisioona Amedeo Duva d’Aostan komentajana ennen siirtymistään vapaaehtoisarmeijakunnan komentajaksi 1937 kenraali Francon pyynnöstä. Hän johti armeijakuntaa Aragonian operaatioiden aikana. Vuodesta 1939 alkaen hän palveli Italian XV armeijakunnan komentajana aina vuoteen 1940. Toisen maailmansodan alkaessa Berti oli Italian armeijan esikuntapäällikkönä. Espanjan sisällissotaan osallistuminen oli kuluttanut maan resursseja niin, ettei se voinut heti liittyä Saksan rinnalle. Berti ilmoitti muun muassa tämän Benito Mussolinille, joka siirsi hänet sivuun esikuntapäällikön tehtävästä. Hänet siirrettiin Libyan lähettilääksi, ja Rodolfo Graziani otti hänen paikkansa Mussolinin luottomiehenä. Grazianin epäonnistuttua hyökkäyksessä Egyptiin Berti kieltäytyi auttamasta. Kesällä 1940 Berti määrättiin korvaamaan Francesco Guidi Italian 10. armeijan komentajana, missä tehtävässä hän vei joukkonsa Egyptiin 9. syyskuuta 1940 alkaneessa hyökkäyksessä. Italian hyökkäys Kreikkaan esti Libyassa olevien joukkojen täydentämisen, eikä Sidi Barraniin pysähtynyttä hyökkäystä ei voitu jatkaa. Berti joutui ennen joulukuun puoleen väliin suunniteltua hyökkäystä sairauslomalle, jolloin hän luovutti tehtävänsä Italo Gariboldille. Berti palasi komentajaksi 14. joulukuuta 1940 brittien aloitettua operaatio Compassin. Giuseppe Tellera otti 23. joulukuuta komentajuuden Bertiltä. Berti erosi armeijasta Italian antauduttua 8. syyskuuta 1943, minkä jälkeen hän vietti loppuelämänsä La Speziassa. == Aiheesta muualla == * The Generals of WWII: Mario Berti * The Italian Army in Egypt during World War II Luokka:Italialaiset kenraalit Luokka:Espanjan sisällissodan sotilaat Luokka:Vuonna 1881 syntyneet Luokka:Vuonna 1964 kuolleet
Bensulsin kartano

Bensulsin kartano on Espoon Vanttilassa sijaitseva kartano. Kartanon 300-neliöinen arvokas päärakennus paloi 5. tammikuuta 2012. Rakennuksessa oli ollut takalla tai vastaavalla suoritetusta lisälämmityksestä johtunut pienempi palo jo kaksi päivää aiemmin, ja epäillään että palo ei silloin sammunut täysin. Ulkorakennukset säästyivät.Vanha kartano tuhoutui tulipalossa Espoossa, Yle UutisetIltasanomat.fi Alueella on myös kivikautinen asuinpaikkalöytö.Museovirasto , viitattu 5.1.2012 == Lähteet == Luokka:Espoon kartanot Luokka:Vanttila